  Анжелика Тихонова корреспондент 18-тӥ толшоре Ижкарын Иордане киросэн вамыштон ортчоз. Со сярысь Ижысь епархилэн пресс-службаез ивортэ. Иордане киросэн вамыштонэн люкмесысь вуэз вӧсяны мынонэз нимало Вуэз вӧсян йылол араз кык нунал гинэ ортчытӥське – Йӧвылэсултон нунал азьын 18-тӥ толшоре но Йӧвылэсултон нуналэ 19-тӥ толшоре. Киросэн мынӥсьёс Киров нимо парк дорысь 19 часын вырӟозы. Вамыштон азьын Ижкарысь но Удмуртиысь митрополит Викторин мыноз. Ужрадэ пыриськисьёс Иж тыметысь люкмесозь вуозы, собере вуэз вӧсялозы но мылкыд карисьёс пыласькыны быгатозы. Со нуналэ ик 21 часын черкын служба нуисьёс тыметлэн мукет ярдураз - «Экстрим» салон дорын (Лымшор ярдур урам, 1) - люкмесысь вуэз вӧсялозы.  Тегъёс: Мерлык Ижкар Удмуртия черк тымет вӧсьлык Йӧвылэсултон  